CELEX: 32019R0247
Language: fi
Date: 2018-10-16 00:00:00
Title: Komission delegoitu asetus (EU) 2019/247, annettu 16 päivänä lokakuuta 2018, eurooppalaisesta alueellisen yhteistyön yhtymästä (EAYY) annetun Euroopan parlamentin ja neuvoston asetuksen (EY) N:o 1082/2006 soveltamisesta laadittavaa kertomusta varten määritellystä indikaattorien luettelosta

13.2.2019   
               
               
                  FI
               
               
                  Euroopan unionin virallinen lehti
               
               
                  L 42/1
               
            
         KOMISSION DELEGOITU ASETUS (EU) 2019/247,
         annettu 16 päivänä lokakuuta 2018,
         eurooppalaisesta alueellisen yhteistyön yhtymästä (EAYY) annetun Euroopan parlamentin ja neuvoston asetuksen (EY) N:o 1082/2006 soveltamisesta laadittavaa kertomusta varten määritellystä indikaattorien luettelosta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta alueellisen yhteistyön yhtymästä (EAYY) 5 päivänä heinäkuuta 2006 annetun Euroopan parlamentin ja neuvoston asetuksen (EY) N:o 1082/2006 (1) ja erityisesti sen 17 artiklan toisen kohdan,
         sekä katsoo seuraavaa:
         
                     (1)
                  
                  
                     Komissio ehdotti ensimmäisessä asetuksen (EY) N:o 1082/2006 soveltamisesta antamassaan kertomuksessa useita muutoksia (2). Euroopan parlamentin ja neuvoston asetuksella (EU) N:o 1302/2013 (3) kehitettiin, selvennettiin ja yksinkertaistettiin eurooppalaisten alueellisen yhteistyön yhtymien (EAYY) perustamista ja toimintaa.
                  
               
                     (2)
                  
                  
                     Komissio toimittaa asetuksen (EY) N:o 1082/2006 17 artiklan ensimmäisen kohdan mukaisesti Euroopan parlamentille, neuvostolle ja alueiden komitealle kertomuksen, jossa arvioidaan tiettyjen indikaattorien perusteella asetuksen vaikuttavuutta, tehokkuutta, merkitsevyyttä, eurooppalaista lisäarvoa ja yksinkertaistamismahdollisuuksia.
                  
               
                     (3)
                  
                  
                     Indikaattoreiden olisi autettava komissiota muodostamaan käsitys tähänastisesta edistymisestä. Kertomusta varten tehtävälle tiedon keruulle olisi määritettävä aikaraja ja edistymistä olisi mitattava vertaamalla tilannetta annetun vertailukohdan ja aikarajan välillä. Kertomusta laadittaessa olisi käytettävä sekä määrällisiä että laadullisia indikaattoreita.
                  
               
                     (4)
                  
                  
                     Asetuksen (EU) N:o 1302/2013 3 artiklan toisen alakohdan mukaan asetusta sovelletaan 22 päivästä kesäkuuta 2014 lähtien. Perusteilla olevien EAYY:iden hyväksymismenettelyn kannalta ratkaiseva päivämäärä on kyseisen asetuksen 2 artiklan siirtymäsäännösten mukaisesti 22 päivä kesäkuuta 2014. Edistymistä mittaavien indikaattorien vertailukohtana olisi siis oltava tilanne 21 päivänä kesäkuuta 2014. Aikaraja tietojen keräämiselle indikaattoreita varten voidaan asettaa vasta asetuksen soveltamisesta laadittavan kertomuksen valmistelutyön aikana, ja se olisi mainittava kertomuksessa.
                  
               
                     (5)
                  
                  
                     Vaikuttavuusindikaattorin olisi osoitettava, miten hyvin asetuksen (EY) N:o 1082/2006 tavoitteet on saavutettu tai niiden saavuttamisessa on edistytty.
                  
               
                     (6)
                  
                  
                     Tehokkuusindikaattorin avulla tarkastellaan käytettyjen resurssien tai panosten ja aikaan saatujen muutosten tai tulosten välistä suhdetta. Tietoa erilaisten oikeudellisten yhteistyöelinten perustamiskustannuksista voidaan EAYY:iden perustamista koskevan hyväksymismenettelyn osalta saada vain kansallisilta viranomaisilta, jotka ovat aiemmin hyväksyneet vastaavia elimiä. EAYY:iden tähänastista edistymistä ja välillisesti asetuksen (EY) N:o 1082/2006 tehokkuutta arvioitaessa EAYY:iden toiminnasta aiheutuvia kustannuksia olisi verrattava jonkin toisen oikeudellisen yhteistyöelimen perustamiskustannuksiin. Tällainen vertailu voidaan kuitenkin tehdä vain sellaisista EEAY:istä, jotka olivat aikaisemmin perustaneet jonkin toisen oikeudellisen yhteistyöelimen.
                  
               
                     (7)
                  
                  
                     Merkitsevyysindikaattorin tarkastelussa arvioidaan, missä laajuudessa asetuksen (EY) N:o 1082/2006 tavoitteet ja säännökset vastaavat EAYY:n mahdollisten jäsenten tarpeisiin.
                  
               
                     (8)
                  
                  
                     Merkitsevyyteen liittyvän elinvoimaisuusindikaattorin avulla tarkastellaan sellaisten rekisteröityjen EAYY:iden määrää, jotka eivät harjoita mitään toimintaa.
                  
               
                     (9)
                  
                  
                     Eurooppalaista lisäarvoa mittaavaa indikaattoria tarkasteltaessa arvioidaan, onko EAYY:itä perustettu asetuksen (EY) N:o 1082/2006 antamisen jälkeen sen takia, että EAYY:n jäsenet eivät olleet pystyneet perustamaan oikeushenkilöitä alueellista yhteistyötä varten voimassa olevan kansainvälisen tai kansallisen lainsäädännön puitteissa.
                  
               
                     (10)
                  
                  
                     Asetuksen (EY) N:o 1082/2006 yksinkertaistamiseksi edelleen olisi arvioitava yksinkertaistamistoimenpiteitä, kuten asetuksella (EU) N:o 1302/2013 käyttöön otettua uusien EAYY:iden perustamismenettelyä ja siihen sisältyvää kansallisten hyväksyntäviranomaisten hiljaista hyväksyntää,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EY) N:o 1082/2006 soveltamisesta laadittavassa kertomuksessa käytettävät indikaattorit on lueteltu tämän asetuksen liitteessä.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä lokakuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 210, 31.7.2006, s. 19.
         
            (2)  Komission kertomus Euroopan parlamentille ja neuvostolle Eurooppalaisesta alueellisen yhteistyön yhtymästä (EAYY) annetun asetuksen (EY) N:o 1082/2006 soveltaminen, KOM(2011) 462 lopullinen, 29.7.2011.
         
            (3)  Euroopan parlamentin ja neuvoston asetus (EU) N:o 1302/2013, annettu 17 päivänä joulukuuta 2013, eurooppalaisesta alueellisen yhteistyön yhtymästä (EAYY) annetun asetuksen (EY) N:o 1082/2006 muuttamisesta tällaisten yhtymien perustamisen ja toiminnan selkeyttämiseksi, yksinkertaistamiseksi ja parantamiseksi (EUVL L 347, 20.12.2013, s. 303).
      
      
         
            LIITE
            
               Indikaattorien luettelo eurooppalaisesta alueellisen yhteistyön yhtymästä (EAYY) annetun asetuksen soveltamisesta laadittavaa kertomusta varten
            
            
                        Arviointiperuste
                     
                     
                        Indikaattori
                     
                     
                        Yksikkö
                     
                  
                        Vaikuttavuus
                     
                     
                        Jäsenvaltion kansallisten sääntöjen yhdenmukaisuus tämän asetuksen kanssa
                     
                     
                        Niiden jäsenvaltioiden lukumäärä, jotka ovat hyväksyneet tarkistetut täytäntöönpanosäännöt kertomusta varten määrättyyn aikarajaan mennessä
                     
                  
                        Perustettujen EAYY:iden lisäys (vertailukohtana EAYY:iden lukumäärä 21. kesäkuuta 2014: X)
                     
                     
                        EAYY:iden lukumäärä kertomusta varten määrättyyn aikarajaan mennessä
                     
                  
                        Olemassa olevien EAYY:iden jäsenten lukumäärän lisäys (vertailukohtana EAYY:iden jäsenten lukumäärä perustamishetkellä)
                     
                     
                        EAYY:iden jäsenten lukumäärä kertomusta varten määrättyyn aikarajaan mennessä
                     
                  
                        EAYY:iden jäsenten lukumäärän lisäys luokittain (vertailukohtana jäsenten lukumäärä 21. kesäkuuta 2014: X)
                        Alaindikaattorit luokittain:
                        
                                    —
                                 
                                 
                                    jäsenvaltiot
                                 
                              
                                    —
                                 
                                 
                                    kansalliset viranomaiset
                                 
                              
                                    —
                                 
                                 
                                    alueelliset viranomaiset
                                 
                              
                                    —
                                 
                                 
                                    paikallisviranomaiset
                                 
                              
                                    —
                                 
                                 
                                    julkiset yritykset
                                 
                              
                                    —
                                 
                                 
                                    yleistä taloudellista etua koskevia palveluja tuottavat yritykset
                                 
                              
                                    —
                                 
                                 
                                    yhteisöt, jotka koostuvat yhteen tai useampaan tällaiseen luokkaan kuuluvista elimistä
                                 
                              
                                    —
                                 
                                 
                                    edellä mainittuja vastaavat kansalliset, alueelliset tai paikalliset viranomaiset, elimet tai yritykset kolmansista maista, merentakaisista maista tai merentakaisilta alueilta
                                 
                              
                     
                        Lukumäärä kertomusta varten määrättyyn aikarajaan mennessä
                     
                  
                        Tarjottavien palveluiden lukumäärän lisäys EAYY:iden seurauksena (vertailukohtana palveluiden lukumäärä 21. kesäkuuta 2014: X)
                        Alaindikaattorit luokittain:
                        
                                    —
                                 
                                 
                                    terveys
                                 
                              
                                    —
                                 
                                 
                                    koulutus
                                 
                              
                                    —
                                 
                                 
                                    ympäristö- ja energia-asiat sekä luonnonsuojelu
                                 
                              
                                    —
                                 
                                 
                                    kuljetus
                                 
                              
                                    —
                                 
                                 
                                    tutkimus
                                 
                              
                                    —
                                 
                                 
                                    muu
                                 
                              
                     
                        Lukumäärä kertomusta varten määrättyyn aikarajaan mennessä
                     
                  
                        Tehokkuus
                     
                     
                        EAYY:n perustamiskustannukset verrattuna kansainvälisen tai kansallisen lainsäädännön (1) mukaisten vastaavien rakenteiden perustamiskustannuksiin
                     
                     
                        euroa
                     
                  
                        EAYY:n toimintakustannukset verrattuna kansainvälisen tai kansallisen lainsäädännön mukaisten vastaavien rakenteiden toimintakustannuksiin
                     
                     
                        euroa
                     
                  
                        EAYY:n perustamiseen vaadittava hyväksymismenettely verrattuna vastaavien kansainvälisen tai kansallisen lainsäädännön mukaisten elinten perustamisen hyväksymismenettelyyn
                     
                     
                        kuukautta
                     
                  
                        Merkitsevyys
                     
                     
                        EAYY hallintoviranomaisena yhteistyöohjelman täytäntöönpanossa (vertailukohtana hallintoviranomaisena toimineiden EAYY:iden lukumäärä 21. kesäkuuta 2014: X)
                     
                     
                        Yhteistyöohjelman hallintoviranomaiseksi nimettyjen EAYY:iden lukumäärä kertomusta varten määrättyyn aikarajaan mennessä
                     
                  
                        EAYY mukana yhteistyöohjelman osan täytäntöönpanossa (esim. alaohjelmat, pienhankerahastot, ihmisten väliset hankkeet, alueelliset integroidut investoinnit, yhteiset toimintasuunnitelmat) (vertailukohtana hallintoviranomaisena toimineiden EAYY:iden lukumäärä 21. kesäkuuta 2014: X)
                     
                     
                        Yhteistyöohjelman osan täytäntöönpanoon nimettyjen EAYY:iden lukumäärä kertomusta varten määrättyyn aikarajaan mennessä
                     
                  
                        EAYY toiminnan täytäntöönpanossa (vertailukohtana hallintoviranomaisena toimineiden EAYY:iden lukumäärä 21. kesäkuuta 2014: X)
                        Alaindikaattorit luokittain:
                        
                                    —
                                 
                                 
                                    toiminta yhteistyöohjelmassa (rajat ylittävä, valtioiden välinen tai alueiden välinen)
                                 
                              
                                    —
                                 
                                 
                                    toiminta unionin Euroopan aluekehitysrahaston kautta rahoittamassa Investoinnit kasvuun ja työpaikkoihin -tavoitteen ohjelmassa
                                 
                              
                                    —
                                 
                                 
                                    unionin Euroopan sosiaalirahaston kautta tukema toiminta
                                 
                              
                                    —
                                 
                                 
                                    unionin koheesiorahaston kautta tukema toiminta
                                 
                              
                                    —
                                 
                                 
                                    unionin tukema toiminta tai projekti koheesiopolitiikan ohjelmien ulkopuolella
                                 
                              
                     
                        Lukumäärä kertomusta varten määrättyyn aikarajaan mennessä
                     
                  
                        Eri vaihtoehtojen käyttö sovellettavan lainsäädännön valinnassa:
                        
                                    —
                                 
                                 
                                    sopimuksen tulkintaan ja täytäntöönpanoon sovellettava lainsäädäntö (8 artiklan 2 kohdan g alakohta);
                                 
                              
                                    —
                                 
                                 
                                    elinten säädöksiin sovellettava lainsäädäntö (8 artiklan 2 kohdan h alakohta); sekä
                                 
                              
                                    —
                                 
                                 
                                    EAYY:n toimiin suoraan liittyvä lainsäädäntö (8 artiklan 2 kohdan j alakohta)
                                 
                              
                     
                        Laadullinen
                     
                  
                        Oman henkilöstön käyttö prosenttiosuutena koko henkilöstöstä (2)
                        
                     
                     
                        Prosenttiosuus (3)
                        
                     
                  
                        EAYY:n perustamiseen kannustavat tekijät elimillä, jotka ovat virallisesti tehneet EAYY-sopimuksen
                     
                     
                        Laadullinen
                     
                  
                        Elinvoimaisuus
                     
                     
                        Rekisteröidyt EAYY:t, jotka eivät harjoita toimintaa
                     
                     
                        Lukumäärä
                     
                  
                        EU:n lisäarvo
                     
                     
                        Niiden alueellisen yhteistyön rakenteiden ja verkostojen lukumäärä, jotka on perustettu asetuksen (EY) N:o 1082/2006 nojalla tarjotun EAYY-välineen vuoksi
                     
                     
                        Määrällinen/laadullinen
                     
                  
                        EU:n lainsäädännön mukaisesti perustetun oikeudellisen elimen edut verrattuna kansainvälisen tai kansallisen lainsäädännön mukaisiin oikeudellisiin elimiin
                     
                     
                        Laadullinen
                     
                  
                        Asiakirjaan perustuva yksinkertaistaminen
                     
                     
                        EAYY:n perustamiseen keskimäärin kuluva aika (vaihe 1: sopimusluonnoksen toimittamiseen saakka) ennen tämän asetuksen muuttamista ja sen jälkeen
                     
                     
                        kuukautta
                     
                  
                        EAYY:n perustamiseen keskimäärin kuluva aika (vaihe 2: sopimusluonnoksen toimittamisesta lopulliseen hyväksymiseen saakka) ennen tämän asetuksen muuttamista ja sen jälkeen
                     
                     
                        kuukautta
                     
                  
                        Jäsenvaltioiden viranomaisten hiljaisten hyväksymisten määrä muissa jäsenvaltioissa kuin siinä, jossa EAYY:n kotipaikka sijaitsee
                     
                     
                        Lukumäärä (ja laadullinen)
                     
                  
               (1)  Esim. Euroregio-alueiden yhteistyöyhtymät (Euroopan neuvosto); Euroregio-alueet, Eurodistrict-alueet; Zweckverband (Saksan lainsäädäntö), Consorcio (Espanjan lainsäädäntö), Groupement local de coopération transfrontalière (Ranskan lainsäädäntö).
            
               (2)  Oma henkilöstö verrattuna EAYY:n jäseniä edustavaan henkilöstöön
            
               (3)  Henkilöstön määrään perustuva prosenttiosuus, kokoaikavastaavia ei oteta huomioon.